《符离阻雨》
宋代·吕本中

东风吹船窗，未晓天复雨。篙师促添缆，卧听泥㶁㶁。

不知城北促，春事今几许。旧游如宿昔，花柳默可数。

邻里先后来，颇复相劳苦。东家献牛酒，西家馈鸡黍。

感渠长久情，愧我无所取。汪侯哦诗处，积水败环堵。

念此不忍行，不但出入阻。七年此端居，畏病如畏虎。

故人饶与黎，此老可出语。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。